महाराष्ट्र के किसानों ने एक बड़ी जीत हासिल की है. महाराष्ट्र सरकार ने उनकी ज़्यादातर मांगें मान ली हैं. हालांकि इनका आधिकारिक एलान बाकी है. फिर भी किसान लौटने लगे हैं. मगर इन सात दिनों में उन्होंने संघर्ष का जो जज़्बा दिखाया, वह लाजवाब था. महाराष्ट्र सरकार ने किसानों को भरोसा दिया है कि किसानों के 1.5 लाख तक के कर्ज़ माफ कर दिए जाएंगे. सरकार ने किसानों की वापसी के लिए विशेष ट्रेन का भी इंतजाम किया है.